# Désiré Tsarahazana

Désiré Tsarahazana (nascut el 13 de juny de 1954) és un prelat de l'Església catòlica. Actualment serveix com a arquebisbe de Toamasina.

## Biografia

Désiré Tsarahazana va néixer el 13 de juny de 1954 a Amboangibe, Madagascar. Va estudiar en el seminari menor de Mahajanaga des de 1970 fins a 1976 i després va continuar els seus estudis a Antsiranana o Diego-Suárez fins a 1978, i després es va preparar per al sacerdoci des de 1979 fins a 1982 i va estudiar filosofia i teologia des de 1983 fins a 1986.
Va ser ordenat sacerdot el 28 de setembre de 1986.
El Papa Joan Pau II el va nomenar bisbe de Fenoarivo Atsinanana el 30 d'octubre de 2000 Va ser consagrat bisbe el 18 de febrer de 2001. Va escollir el seu lema episcopal "Sois vainqueur du mal par le bien" ("Conquereix el mal amb el bé ").
El papa Benet XVI el va nomenar bisbe de Toamasina el 24 de novembre de 2008. Es va convertir en arquebisbe quan la diocesi va ser elevada a l'estatut d'arxidiòcesi el 26 de febrer de 2010.
Va ser vicepresident de la Conferència Episcopal de Madagascar de 2006 a 2012 i des de novembre de 2012 ha estat el seu president. Aquesta conferència el va triar per participar en el Sínode de Bisbes per a la Família de 2015. Al febrer de 2018 va participar en una conferència del Vaticà sobre "Contra la violència comesa en nom de la religió".
Des de 2012 ha dirigit una campanya per establir un lloc de peregrinació nacional a Andevoranto dedicat a Henri de Solages (1786-1832), considerat el pare del catolicisme a Madagascar. El 7 de desembre de 2014 el nunci papal li dedicà una església.
El 2013, va negar que els empleats dels Serveis de Socors Catòlics (CRS) estiguessin promovent la contracepció a Madagascar, tal com va acusar l'Institut d'Investigació de la Població. Va dir que els informes es basaven en la confusió entre els treballadors sanitaris governamentals, als quals treballa el CRD en la prevenció de la salut infantil i la malària, amb empleats de CRS.
El 20 de maig de 2018, el Papa Francesc va anunciar que crearia cardenal a Tsarahazana el 29 de juny.

## Referències

* 1 2 3 4 Holy See Press Office (20 maig 2018). "Annuncio di Concistoro il 29 giugno per la creazione di nuovi Cardinali, 20.05.2018" (en it). Nota de premsa. Consulta: 20 maig 2018.
* 1 2 «Bref biographie de l'actuel archevêque» (en francès). Arxivat de l'original el 22 de maig 2018. [Consulta: 20 maig 2018].
* ↑ Holy See Press Office (30 novembre 2000). "Rinunce e Nomine, 30.11.2000" (en it). Nota de premsa. Consulta: 20 maig 2018.
* ↑ Holy See Press Office (24 novembre 2008). "Rinunce e Nomine, 24.11.2008" (en it). Nota de premsa. Consulta: 20 maig 2018.
* ↑ Holy See Press Office (26 febrer 2010). "Rinunce e Nomine, 26.02.2010" (en it). Nota de premsa. Consulta: 20 maig 2018.
* ↑ Holy See Press Office (2 febrer 2018). "Le Udienze, 02.02.2018" (en it). Nota de premsa. Consulta: 20 maig 2018.
* ↑ Holy See Press Office (31 gener 2015). "Membri e Sostituti eletti da Conferenze Episcopali per la XIV Assemblea Generale Ordinaria del Sinodo dei Vescovi, 31.01.2015" (en it). Nota de premsa. Consulta: 20 maig 2018.
* ↑ «L'Église de Madagascar veut créer un lieu de pèlerinage national» (en francès). La Croix, 28-01-2014 [Consulta: 20 maig 2018].
* ↑ Catholic News Service «Madagascar archbishop confirms no contraceptives in CRS programs». National Catholic Reporter. Catholic News Service, 05-08-2013 [Consulta: 20 maig 2018].
* ↑ Tornielli, Andrea «Concistoro a giugno, ecco i nuovi cardinali di Francesco» (en italià). La Stampa, 20-05-2018 [Consulta: 20 maig 2018].